യുവാവിന് മര്ദ്ദനം ഒരാള് പിടിയില് തിരുവനന്തപുരം: മേനംകുളത്ത് യുവാവിനെ ക്രൂരമായി മര്ദ്ദിച്ച മൂന്നംഗ സംഘത്തിലെ ഒരാളെ പിടികൂടി. വലിയവേളി തൈവിളാകം വീട്ടില് ഷാനിനെയാണ് 25 കഴക്കൂട്ടം പൊലീസ് അറസ്റ്റുചെയ്തത്. കഴിഞ്ഞ മാസം 19ന് രാത്രി 11.30നായിരുന്നു സംഭവം. മേനംകുളത്തെ കൂട്ടുകാരന്റെ വീട് പാലുകാച്ചിന് പങ്കെടുക്കാനെത്തിയ വലിയതോപ്പ് സ്വദേശി കെവിനെ പ്രതികള് ക്രൂരമായി മര്ദ്ദിക്കുകയായിരുന്നു. അടിയേറ്റ് യുവാവിന്റെ കണ്ണിനു താഴെയുള്ള എല്ലിന് പൊട്ടലേറ്റു. റോഡില് ബഹളംവച്ചത് പറഞ്ഞു വിലക്കിയതിലുള്ള വിരോധമാണ് ആക്രമണത്തിനു കാരണം. സംഭവത്തിന് ശേഷം പ്രതികള് ഒളിവിലായിരുന്നു. കഴക്കൂട്ടം എസ്.എച്ച്.ഒ പ്രവീണ്, എസ്.ഐമാരായ ജിനു, മിഥുന്, സി.പി.ഒമാരായ സജാദ്ഖാന്, ശ്യാം, ബിനു, സുജിത്, അനില്കുമാര് എന്നിവരടങ്ങിയ സംഘമാണ് ഷാനിനെ അറസ്റ്റുചെയ്തത്. പ്രതിയെ റിമാന്ഡ് ചെയ്തു.